《听蜀道士琴歌》
唐代·李宣古

至道不可见，正声难得闻。忽逢羽客抱绿绮，

西别峨嵋峰顶云。初排□面蹑轻响，似掷细珠鸣玉上。

忽挥素爪画七弦，苍崖劈裂迸碎泉。愤声高，怨声咽，

屈原叫天两妃绝。朝雉飞，双鹤离，属玉夜啼独鹜悲。

吹我神飞碧霄里，牵我心灵入秋水。有如驱逐太古来，

邪淫辟荡贞心开。孝为子，忠为臣，不独语言能教人。

前弄啸，后弄嚬，一舒一惨非冬春。从朝至暮听不足，

相将直说瀛洲宿。更深弹罢背孤灯，窗雪萧萧打寒竹。

人间岂合值仙踪，此别多应不再逢。抱琴却上瀛洲去，

一片白云千万峰。

作者简介：李宣古，唐澧阳（今湖南澧县）人，字垂后，（约公元八五三年前后在世），生卒年均不详。约唐宣宗大中中前后在世。工文，有诗名。会昌三年，（公元八四三年）举进士第，又中“宏辞”，无意仕途，终身执教，落莫而终。弟李宣远，亦以诗鸣于时，另堂兄弟为晚唐著名诗人李群玉。